open-index/open-wikipedia-markdown huggingface dataset:
மேற்கு வங்க உயர்நிலைக் கல்வி மன்றம்

**மேற்கு வங்க உயர்நிலைக் கல்வி மன்றம்** (*West Bengal Council of Higher Secondary Education*) என்பது இந்தியாவின் மேற்கு வங்காளத்தில் செயல்படும் தன்னாட்சி கல்வி ஆணையமாகும். இதனுடன் இணைந்த அரசு மற்றும் தனியார்ப் பள்ளிகளுக்கு 12ஆம் வகுப்புக்கான தேர்வுகளை நடத்துவது இந்த கழகத்தின் பொறுப்பாகும். இந்த கல்வி வாரியத்தின் செயல்பாடு 1975-ல் நடைமுறைக்கு வந்தது. இது மாநிலத்தில் கல்வியை மேம்படுத்துவதற்கும் பொறுப்பு வகிக்கும் நிறுவனமாகும். பாகும். மேற்கு வங்க உயர்நிலைக் கல்வி மன்றம் ஒவ்வொரு ஆண்டும் மேற்கு வங்க உயர்நிலை (வகுப்பு 12) தேர்வுகளை நடத்துகிறது. இத்தேர்வில் மாநிலம் முழுவதும் 8 லட்சத்திற்கும் அதிகமான மாணவர்கள் எழுதுகின்றனர்.

## மேலும் பார்க்கவும்
* நடுவண் இடைநிலைக் கல்வி வாரியம்

## மேற்கோள்கள்

## வெளி இணைப்புகள்

பகுப்பு:மேற்கு வங்காளத்தில் கல்வி
ஓசுமியம்(V) குளோரைடு

**ஓசுமியம்(V) குளோரைடு**  (*Osmium(V) chloride*)  என்பது OsCl5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியம் தனிமமும் குளோரினும் சேர்ந்து இச்சேர்மம் உருவாகிறது.

## தயாரிப்பு
ஓசுமியம் அறுபுளோரைடை அதிகப்படியான போரான் முக்குளோரைடுடன் சேர்த்து வினைபுரியச் செய்வதன் முலம் ஓசுமியம்(V) குளோரைடை சிறிய அளவில் தயாரிக்கலாம்.:

::

ஓசுமியம் நான்காக்சைடைடுடன் கந்தக டைகுளோரைடு சேர்த்து வினைபுரியச் செய்வதன் முலமும் இதைப் பெறலாம்:

:: 

## இயற்பியல் பண்புகள்
ஓசுமியம்(V) குளோரைடு, இரேனியம்(V) குளோரைடுடன் ஒத்த உருவங்கொண்ட கருப்பு நிற இருபடி  திண்மப்பொருளை உருவாக்குகிறது. முனைவற்ற  கரைப்பான்களில் மிகக் குறைவாகவே கரைகிறது. பாசுபோரைல்குளோரைடில் கரைந்து செம்பழுப்பு நிற கரைசலாக உருவாகி  OsCl5·POCl3 என்ற படிகமாகிறது.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
ஓசுமியம்(IV) புளோரைடு

**ஓசுமியம்(IV) புளோரைடு**  (*Osmium(IV) fluoride*)  என்பது OsF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் [சேர்மமாகும். [ஓசுமியம் தனிமமும் புளோரினும் சேர்ந்து இச்சேர்மம் உருவாகிறது.

## தயாரிப்பு
280 பாகை செல்சியசு வெப்பநிலைக்கு சூடுபடுத்தப்பட்ட ஓசுமியம் தனிமத்தின் மீது புளோரினைச் செலுத்தினால் ஓசுமியம்(IV) புளோரைடு உருவாகிறது.

::

வினையில் விளையும் விளைபொருளுடன் மற்ற ஓசுமியம் புளோரைடுகளும் மாசாக கலந்திருக்கலாம். 

## இயற்பியல் பண்புகள்
ஓசுமியம்(IV) புளோரைடு மஞ்சள் நிறத்தில் நீருறிஞ்சும் படிகங்களாகக் காணப்படுகிறது.

## வேதிப்பண்புகள்
ஓசுமியம்(IV) புளோரைடு தண்ணீருடன் வினைபுரிகிறது.

::

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:புளோரைடுகள்
பகுப்பு:பிளாட்டினம் குழு ஆலைடுகள்
சியாம் சுந்தர் சக்ரவர்த்தி

**சியாம் சுந்தர் சக்ரவர்த்தி**  (Shyam Sundar Chakravarthy) இந்தியாவைச் சேர்ந்த ஒரு புரட்சியாளர், சுதந்திர ஆர்வலர், என பன்முகங்களுடன் அறியப்படுகிறார்.  சியாம் சுந்தர் சக்கரவர்த்தி என்ற பெயராலும் அறியப்படுகிறார். 1969 ஆம் ஆண்டு சூலை மாதம் 12 ஆம் தேதியன்று  தற்போது வங்காளதேசத்திலுள்ள பப்னா நகரத்தின் பரெங்காவில் இவர் பிறந்தார். 

அபினாசு சக்ரவர்த்தி மற்றும் அன்னதா கவிராச்சு ஆகியோருடன் சேர்ந்து வங்காள புரட்சியாளர்களின் "பாப்னா குழு"  என்ற இயக்கத்தைச் சேர்ந்தவராக இவர் இயங்கினார்.    வங்காளத்தைச் சேர்ந்த பத்திரிகையாளரான இவர் 1905 ஆம் ஆண்டில் *சந்தியா என்ற* புரட்சிப் பத்திரிகையின் துணை ஆசிரியராகவும் இருந்தார். 1906 ஆம் ஆண்டில்,  வங்காள தேசியவாத செய்தித்தாள் *வந்தே மாதரத்தில்* அதன் ஆசிரியரான சிறீ அரவிந்தோவின் உதவியாளராக சேர்ந்தார், பின்னர் அப்பத்திரிகையின்  ஆசிரியரானார்.  1908 ஆம் ஆண்டில் சியாம் சுந்தர் சக்கரவர்த்தி  பர்மாவுக்கு நாடு கடத்தப்பட்டார்.  பின்னர் இவர் இந்திய தேசிய காங்கிரசின் வன்முறையற்ற முறைகளைப் பின்பற்றும் அகிம்சைவாதியாக  சுயராச்சியக் கட்சியின் அலுவலகப் பொறுப்பாளராக ஆனார்.  ஒத்துழையாமை இயக்கத்தை ஊக்குவிப்பதற்காக 1920  ஆம் ஆண்டில்  *"தி சர்வண்ட்"* என்ற செய்தித்தாளை நிறுவி அதன் ஆசிரியராகச் செயல்பட்டார்.

## மேற்கோள்கள்

பகுப்பு:1932 இறப்புகள்
பகுப்பு:1869 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்தியப் புரட்சியாளர்கள்
சத்யவ்ரத்து சதுர்வேதி

**சத்யவ்ரத்து சதுர்வேதி**  (Satyavrat Chaturvedi)  இந்தியாவைச் சேர்ந்த ஓர் அரசியல்வாதியாவார்.  1950 ஆம் ஆண்டு சனவரி மாதம் 13 ஆம் தேதியன்று இவர் பிறந்தார்.  இந்திய தேசிய காங்கிரசு கட்சியின் முன்னாள் உறுப்பினரும் ஆவார்.

1999 ஆம் ஆண்டில் கச்சுராகோ தொகுதியிலிருந்து இவர்  மக்களவைக்குத் தேர்ந்தெடுக்கப்பட்டார். நாடாளுமன்றத்தின் மேல்சபையான மாநிலங்களவையில்  மத்தியப் பிரதேசத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.  இரண்டாம் ஐக்கிய முற்போக்குக் கூட்டணி  அரசாங்கத்தின் போது  மாநிலங்களவையில்  லோக்பால் மசோதா மீதான தேர்வுக் குழுவின் தலைவராகவும் இவர் இருந்தார்.

ரேவா  மாநிலத்திலுள்ள சைனிக் பள்ளியின் முன்னாள் மாணவர் என்றும் சத்யவ்ரத்து அறியப்படுகிறார்..

## ஆரம்ப கால வாழ்க்கை
சதுர்வேதி மத்தியப் பிரதேசத்தின் சத்தர்பூரில் பாபுராம் சதுர்வேதி மற்றும் வித்யாவதி சதுர்வேதிக்கு மகனாகப் பிறந்தார். இவரின் தாயார் கச்சுராகோ தொகுதியிலிருந்து  மக்களவைக்கு இரண்டு முறை தேர்ந்தெடுக்கப்பட்டவர் என்பது குறிப்பிடத்தக்கதாகும்..

## மேற்கோள்கள்

## புற இணைப்புகள்

* மாநிலங்களவை இணையதளத்தில் சுயவிவரம்

பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்திய அரசியல்வாதிகள்
பகுப்பு:மத்தியப் பிரதேச அரசியல்வாதிகள்
அமோலக்கு ரத்தன் கோலி

**அமோலக்கு ரத்தன் கோலி**  (Amolak Rattan Kohli)  இந்தியாவிலுள்ள மிசோரம் மாநிலத்தின் முன்னாள் ஆளுநர் ஆவார். 2001 ஆம் ஆண்டு  முதல் 2006 ஆம் ஆண்டு வரை மிசோரம்  மாநிலத்தின் ஆளுநராக இவர் பணியாற்றினார் 

அமலோக்கு ரத்தன் கோலி கொல்கத்தாவிலுள்ள இந்திய மேலாண்மைக் கழ்கத்தின் முன்னாள் மாணவர் ஆவார். அந்நிறுவனத்தின்  முதல் முதுநிலை வணிக மேலாண்மை படிப்பின்  முதல் மாணவர் தொகுப்பில் இவர் பட்டம் பெற்றார்.  புகழ்பெற்ற வணிகப் பள்ளியில் சேருவதற்கான நுழைவுத் தேர்வில் அகில இந்திய அளவில் முதலிடமும் பெற்றிருந்தார். மேலும் இவர் குருசேத்ரா பல்கலைக்கழகத்தில் வேதியியலில் முதுநிலைப் பட்டமும் பெற்றுள்ளார்.

பல்வேறு துறைகளில் பெற்ற பரந்த நிறுவன அனுபவத்துடன்  அமலோக்கு ரத்தன் கோலி இந்தியாவில் பல்வேறு கல்வி நிறுவனங்கள் மற்றும் திட்டங்களை நிறுவுவதில் ஈடுபட்டுள்ள ஒரு சிறந்த கல்வியாளராகவும்  மனித வள பயிற்சியாளராகவும் மதிக்கப்படுகிறார். இவரின் மகன் நளின் கோலி ஒரு வழக்கறிஞராகவும்   முதல் பாரதிய சனதா கட்சி செய்தித் தொடர்பாளராகவும் உள்ளார்.

## மேற்கோள்கள்

## புற இணைப்புகள்

* மிசோரம் அரசு இணையதளம்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மிசோரம் ஆளுநர்கள்
மீசைக் குக்குறுவான்

**மீசைக் குக்குறுவான்** (***சைலோபோகன் இன்காக்னிடசு***) ஆசியக் குக்குறுவான் சிற்றினம் ஆகும். குக்குறுவான்கள் என்பது உலகளாவிய வெப்பமண்டல பகுதியில் பரவிக் காணப்படும் *பாசரைன்* பறவைகளின் குழுவாகும். இவை தனது கனமான அலகுகளின் விளிம்பில் இருக்கும் முட்கள் மூலம் தங்கள் பெயரைப் பெற்றன.

## வாழிடம்
மீசைக் குக்குறுவான் மியான்மர், தாய்லாந்து, கம்போடியா, லாவோஸ் மற்றும் வியட்நாம் ஆகிய நாடுகளில் மலைப்பகுதிகளில் வசிக்கும் பறவையாகும். இது 600-700 மீ உயரமுள்ள பரந்த இலைகள் கொண்ட பசுமையான காடுகளில் காணப்படும் இனமாகும். இது மரத்தின் குழியில் கூடு கட்டுகிறது.
இடது|thumb| தலை (கீழே), ஜோசப் ஸ்மிட் எழுதிய விளக்கம், 1891

## உடலமைப்பு
இந்த குக்குறுவானின் உடல் நீளம் 23 செ.மீ. ஆகும். இது குட்டையான கழுத்து, பெரிய தலை மற்றும் குட்டையான வால் கொண்ட பருத்த பறவை. அலகு கருமையான கொம்பு போன்றது. உடல் இறகு பச்சை நிறமுடையது. ஆண் பெண் பறவைகள் பாலின வேறுபாடின்றி ஒரே மாதிரியானவை. ஆனால் இளம் வயதினருக்கு மந்தமான, பச்சை நிற தலை மற்றும் தொண்டை குறுகிய மீசை உள்ளது.

## துணையினம்
மீசைக் குக்குறுவானின் துணையினங்கள் *சை. இ. இன்காக்னிடசு* மியான்மர் மற்றும் மேற்கு தாய்லாந்திலும் *சை. இ. யூரோசு* கிழக்கு தாய்லாந்து, கம்போடியா, லாவோஸ் மற்றும் வியட்நாமில் காணப்படும்*.*

## குரல்
ஆணின் பிராந்திய அழைப்பு, மீண்டும் மீண்டும் உரத்த சத்தமாக *உயிக்-அ-ருக் உயிக்-அ-ருக்*  என்பதாக அமையும்.

## மேற்கோள்கள்

* '''பறவை பன்னாடு'''
* ராப்சன், கிரேக் *தாய்லாந்தின் பறவைகளுக்கான கள வழிகாட்டி*
* ரிப்லி, தி பார்பெட்ஸ், *தி ஆக்* தொகுதி 62 1945

## வெளி இணைப்புகள்

* ADW இல் படம்

பகுப்பு:குக்குறுவான்
சிவநாத் சாத்திரி

**சிவநாத் சாத்திரி** (*Sivanath Shastri*) அல்லது **சிபநாத் சாத்திரி** (31 சனவரி 1848 - 30 செப்டம்பர் 1919) என்பவர் வங்காள சமூக சீர்திருத்தவாதி, எழுத்தாளர், மொழிபெயர்ப்பாளர், அறிஞர், ஆசிரியர் தத்துவவாதி மற்றும் வரலாற்றாசிரியர் ஆவார். பக்தியுள்ள இந்து குடும்பத்தில் பிறந்த இவர் இளமையில் பிரம்ம சமாஜத்தில் ஈர்க்கப்பட்டார். இவரது கவிதைத் தொகுப்பு *பூஷமாலா* மற்றும் *பூஷாஞ்சலி* ஆகும். இவரது நாவல்கள் *யுகாந்தர்* மற்றும் *நயன்தாரா* ஆகும். இவரது சுயசரிதை மற்றும் *ராம்தானு லஹிரி ஓ தட்கலின் பங்கா சமாஜ்* மற்றும் மத வாழ்க்கை பற்றிய புத்தகம், *தர்மஜீவன்* குறிப்பிடத்தக்க நூல்கள் ஆகும். இவர் பிரம்ம சமாஜத்தின் வரலாற்றை நூலாக எழுதியுள்ளார்.

## மேற்கோள்கள்

* சிவநாத் சாஸ்திரி (1847 – 1919)", thebrahmosamaj.net, 6 பிப்ரவரி 2022 இல் பெறப்பட்டது.
பகுப்பு:மேற்கு வங்காள எழுத்தாளர்கள்
பகுப்பு:இந்திய வரலாற்றாளர்கள்
பகுப்பு:இந்திய அறிஞர்கள்
பகுப்பு:இந்திய மொழிபெயர்ப்பாளர்கள்
பகுப்பு:இந்திய சமூகசேவகர்கள்
பகுப்பு:கொல்கத்தா எழுத்தாளர்கள்
பகுப்பு:வங்காள எழுத்தாளர்கள்
பகுப்பு:1919 இறப்புகள்
பகுப்பு:1847 பிறப்புகள்
மேக்னட்டோபிளம்பைட்டு

**மேக்னட்டோபிளம்பைட்டு**  (Magnetoplumbite) என்பது Pb(Fe,Mn)12O19 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மேக்னட்டோபிளம்பைட்டு குழுவில் இடம்பெற்றுள்ள இக்கனிமம் இரும்பு மற்றும் ஈயத்தை அடிப்படையாகக் கொண்ட கனிமமாக வகைப்படுத்தப்படுகிறது. சுவீடன் நாட்டின் இலாங்பான் பகுதியில் மேக்னட்டோபிளம்பைட்டு கனிமம் கிடைக்கிறது.

## மேற்கோள்கள்

பகுப்பு:கனிமங்கள்
பகுப்பு:ஈயக் கனிமங்கள்
பகுப்பு:இரும்புக் கனிமங்கள்
பகுப்பு:மாங்கனீசு கனிமங்கள்
பராகுனி தீவு

**பராகுனி தீவு** (*Barakuni Island*)  தன்சானியா நாட்டில் உள்ள ஒரு தீவாகும். சில வரைபடங்களில் இதை மபராகுனி தீவு என்று குறிப்பிடப்படுகிறது. தன்சானியா நாட்டின் தெற்கு பிவானி மண்டலத்திலுள்ள மாஃபியா தீவுக்கூட்டத்தில் இருக்கும் கிரோங்வே பகுதியில் இத்தீவு அமைந்துள்ளது. மாஃபியா தீவு கடற்பூங்காவின் ஒரு பகுதியாகவும் பராகுனி தீவு உள்ளது.  

## மேற்கோள்கள்

பகுப்பு:தான்சானியாவில் உள்ள பாதுகாக்கப்பட்ட பகுதிகள்
பகுப்பு:தான்சானியா
நிலா கனிமவியல் வரைவி

சந்திரயான் - 1 (**Moon Mineralogy Mapper)** (M3) (moon mineralogy mapper) என்பது நாசாவின் இரண்டு கருவிகளில் ஒன்றாகும் , இது இந்தியாவின் முதல் **நிலவு** பயணத்தின் மூலம் அக்டோபர் 22,2008 அன்று  ஏவப்பட்டது. இது ஒரு படிம்மாக்க  கதிர்நிரல்மானி மற்றும் குழு பிரவுன் பல்கலைக்கழகத்தின் முதன்மை புலனாய்வாளர் கார்லே பீட்டர்சு தலைமையில் நாசாவின்  தாரைச் செலுத்த ஆய்வகத்தால் நிர்வகிக்கப்படுகிறது.

## மேற்கோள்கள்

## வெளி இணைப்புகள்

பகுப்பு:நிலாவுக்கான பயணத் திட்டங்கள்
பகுப்பு:இந்திய விண்வெளித் துறை
பகுப்பு:இந்திய விண்வெளித் திட்டங்கள்
இயத்விந்தர் கோமா

**இயத்விந்தர் கோமா** (Yadvinder Goma) இந்தியாவைச் சேர்ந்த ஓர் அரசியல்வாதியாவார். 1986 ஆம் ஆண்டு பிப்ரவரி மாதம் 4 ஆம் தேதியன்று இமாச்சலப் பிரதேசத்தின் பாலம்பூர் நகரத்தில் இவர் பிறந்தார். இமாச்சலப் பிரதேசத்தின் செய்சிங்பூரில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2022 ஆம் ஆண்டு நடைபெற்ற சட்டப் பேரவைத் தேர்தலில் இரவி திமான் என்பவருக்கு எதிராக 2,696 வாக்குகள் அதிகம் பெற்று வெற்றி பெற்றார்.  பி.டெக். இமாச்சல பிரதேச பல்கலைக்கழகத்தில் இயந்திர பொறியியலில் இளநிலை தொழில்நுட்ப பட்டமும்  முதுநிலை வணிக மேலாண்மை பட்டமும் பெற்றுள்ளார். 2015  ஆம் ஆண்டில் திருமணம் செய்து கொண்டார்.

2012 ஆம் ஆண்டு முதல் 2017 ஆம் ஆண்டு வரையிலான காலத்தில் இமாச்சலப் பிரதேச சட்டமன்றத்திற்கு இயத்விந்தர் கோமா  தேர்ந்தெடுக்கப்பட்டார்.

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியல்வாதிகள்
பகுப்பு:இமாச்சலப் பிரதேச நபர்கள்
பொட்டாசியம் முத்தயோகார்பனேட்டு

**பொட்டாசியம் முத்தயோகார்பனேட்டு** (*Potassium trithiocarbonate*) என்பது K2CS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். இச்சேர்மத்தில் இரண்டு பொட்டாசியம் நேர்மின் அயனிகளும் இரண்டு ச்மதள முத்தயோகர்பனேட்டு எதிர்மின் அயனிகளும் சேர்ந்துள்ளன. தூய்மையற்ற மாதிரிகள் பெரும்பாலும் பழுப்பு நிறத்தில் தோன்றினாலும் இச்சேர்மம்  ஒரு வெள்ளை நிற திண்மப் பொருளாகும். பொட்டாசியம் சல்பைடு அல்லது பொட்டாசியம் ஐதரோசல்பைடுடன் கார்பன் டை சல்பைடை வினைபுரியச் செய்து பொட்டாசியம் முத்தயோகார்பனேட்டு தயாரிக்கப்படுகிறது. இது ஆல்க்கைலேற்றும் முகவர்களுடன் வினையில் ஈடுபட்டு முத்தயோகார்பனேட்டு எசுத்தர்களைக் கொடுக்கிறது.:

: (X = halide)

## மேற்கோள்கள்


பகுப்பு:கனிம கரிமச் சேர்மங்கள்
பகுப்பு:கனிம கந்தகச் சேர்மங்கள்
பகுப்பு:தயோகார்பனைல் சேர்மங்கள்
விஜய் பர்சே

**விஜய் பர்சே** (*Vijay Barse*)(பிறப்பு 5 பிப்ரவரி 1946)  என்பவர் இந்தியாவின் நாக்பூரைச் சேர்ந்த ஒரு சமூக சேவகர் ஆவார். இவர் *இசுலம் புட்பால்* என்ற அமைப்பை நிறுவியதற்காக அறியப்படுகிறார். இது பின்தங்கிய குழந்தைகளைக் கால்பந்து மூலம் மேம்படுத்துவதை நோக்கமாகக் கொண்டுள்ளது. இவரது முயற்சிகள் நாக்பூரில் பின்தங்கிய குழந்தைகளைக் கால்பந்து விளையாட்டை ஆதாரமாகப் பயன்படுத்தி மேம்படுத்த வழிவகுத்தது.

## தொழில்
நாக்பூரில் உள்ள கிசுலாப் கல்லூரியில் விளையாட்டு ஆசிரியராக பர்சே பணியாற்றினார். 2001ஆம் ஆண்டில், இவர் *இசுலம் சாக்கர்* அமைப்பை நிறுவினார். பின்தங்கிய குழந்தைகள் கால்பந்து விளையாடுவதைக் கண்டறிந்து, ஒரு கால்பந்து குழுமத்தினை தொடங்கினார். இவர் தனது மனைவி ரஞ்சனா பர்சே மற்றும் மகன் அபிஜீத் பர்சே ஆகியோருடன் கிரிடா விகாசு சன்ஸ்தா நாக்பூர் என்ற அமைப்பினை நிறுவினார்.

நடிகர் அமீர்கான் தொகுத்து வழங்கிய சத்யமேவ ஜெயதே என்ற தொலைக்காட்சி நிகழ்ச்சியின் 3 தொடரின் 1வது நிகழ்ச்சியில் விஜய் பர்சேயின் கதையும் வெளியிடப்பட்டது.

## பிரபலமான கலாச்சாரத்தில்
நாகராஜ் மஞ்சுளே எழுதி இயக்கி 2022ஆம் ஆண்டு வெளியான விளையாட்டுத் திரைப்படமான *ஜுண்ட்* திரைப்படத்தில் பர்சே மற்றும் இசுலம் சாக்கரின் வாழ்க்கை சித்தரிக்கப்பட்டுள்ளது. இதில் பர்சே அமிதாப் பச்சனால் சித்தரிக்கப்பட்டார்.

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்திய சமூகசேவகர்கள்
பகுப்பு:1945 பிறப்புகள்
கிசுலாப் கல்லூரி

**கிசுலாப் கல்லூரி** (*Hislop College*) என்பது இந்தியாவின் மகாராட்டிர மாநிலத்தின் நாக்பூர் நகரின் பழமையான கல்லூரிகளில் ஒன்றாகும். இது நாக்பூர் பல்கலைக்கழகத்துடன் இணைக்கப்பட்டுள்ளது.

## நிறுவனர்
இக்கல்லூரிக்கு இசுகாட்லாந்து சேவகர் இசுடீபன் கிசுலாப் (1817-1863) பெயரிடப்பட்டது. இவர் ஓர் குறிப்பிடத்தக்க சுவிசேஷகர், கல்வியாளர் மற்றும் புவியியலாளர் ஆவார். *கலைக்களஞ்சிய அகராதியின்* ஆசிரியரான ராபர்ட் ஆண்டருடன் இணைந்து விதர்பா பிராந்தியத்தில் 18 ஆண்டுகள் பணியாற்றினார்.

## வரலாறு
கிசுலாப் கல்லூரி 1883-ல் நாக்பூரின் மகால் பகுதியில் நிறுவப்பட்டது (ஆனால் இன்று அது மக்கள் குடியிருப்பு பகுதியில் உள்ளது). நாக்பூர் மத்திய மாகாணங்களின் தலைநகராக இருந்தபோதிலும், 1882வரை இதில் கல்லூரி இல்லை.

கல்லூரி 1904 வரை கொல்கத்தா பல்கலைக்கழகத்துடன் இணைக்கப்பட்டிருந்தது. பின்னர் அலகாபாத் பல்கலைக்கழகத்துடன் இணைக்கப்பட்டது. 1923-ல் நாக்பூர் பல்கலைக்கழகத்துடன் இணைந்த ஆறு கல்லூரிகளில் இதுவும் ஒன்றாகும்.

அமெரிக்கப் போதகர், ஜேம்ஸ் எம். லாசன், இளையோர், 1953 முதல் 1956 வரை வளாக அமைச்சக அலுவலகத்தில் ஒரு சேவகராகப் பணியாற்றினார். காந்திய அகிம்சை மற்றும் *[[சத்தியாகிரகம்|சத்தியாகிரகத்தைப்]]* படித்தார். இது இவரது இயக்கத்தை உருவாக்கும் திறன்களைப் பாதித்தது. இதன்பிறகு இவர் குடிசார் உரிமைகள் இயக்கத்தில் முன்னணி அறிவார்ந்த சக்தியாக அமெரிக்கா திரும்பினார்.

## ஆராய்ச்சி
கிசுலாப் கல்லூரியின் ஆசிரியர்களும் மாணவர்களும் தாவரவியல், சமூகவியல், உயிர் வேதியியல், வணிகவியல், இயற்பியல், கணினி அறிவியல், இலக்கியம் (ஆங்கிலம், இந்தி மற்றும் மராத்தி) ஆகிய துறைகளில் 60 ஆராய்ச்சித் திட்டங்களை மேற்கொண்டுள்ளனர். வணிகம், தாவரவியல், வரலாறு மற்றும் சமூகவியல் பற்றிய பிரிவில் 15 ஆராய்ச்சி திட்டங்கள் செயல்படுகிறது.

## குறிப்பிடத்தக்க முன்னாள் மாணவர்கள்
இக்கல்லூரியின் அருகில் உள்ள பகுதியைச் பலர் கிசுலோப் கல்லூரியில் தங்கள் கல்வியை முடித்துள்ளனர்.

இவர்கள்:

* மாதவ சதாசிவ கோல்வால்கர், ராஷ்ட்ரிய ஸ்வயம்சேவக் சங்கத்தின் இரண்டாவது சர்சங்சாலக் (உச்ச தலைவர்).
* ராஜ்குமார் கிரானி, திரைப்படத் தயாரிப்பாளர்
* ஷாபாஸ் கான், நடிகர்
* சிசிர் பார்கி - பரவலாகப் பாராட்டப்பட்ட இந்திய கஜல் பாடகர், இசையமைப்பாளர் மற்றும் நேரடி நிகழ்ச்சியாளர்.
* அனீஸ் அகமது
* பியூசு தாருகா, தொழிலதிபர்
* புருஷோத்தம் பாஸ்கர் பாவே, மராத்தி எழுத்தாளர்
* அரி சிங் கௌர், தில்லி பல்கலைக்கழகத்தின் நிறுவனர் துணைவேந்தர்
* ஆஷிஸ் நந்தி, அரசியல் உளவியலாளர்
* சீ. கே. நாயுடு, இந்தியத் துடுப்பாட்ட அணி முதல் அணித்தலைவர்
* நிதின் ராவத், அமைச்சர்
* முகுல் வாசுனிக், மத்திய அமைச்சரவை அமைச்சர்
* பி. வி. நரசிம்ம ராவ், இந்தியாவின் 9வது பிரதமர்
* விலாஸ் முத்தேம்வார், நாடாளுமன்ற உறுப்பினர்
* பூஜா பானர்ஜி, தொலைக்காட்சி நடிகை
* பி. டி .குல்கர்னி, இரசாயன எதிர்வினை பொறியாளர், சாந்தி ஸ்வரூப் பட்நாகர் பரிசு பெற்றவர்
* மதுகர் நர்கர் சந்துர்கர், இந்திய உயர் நீதிமன்றங்களின் தலைமை நீதிபதி.

## மேற்கோள்கள்


பகுப்பு:மகாராட்டிராவில் கல்வி
பகுப்பு:நாக்பூர் மாவட்டம்
செர்னோபைலைட்டு

**செர்னோபைலைட்டு** (*Chernobylite*) என்பது மனித தொழில்நுட்பத்தால் உருவான ஒரு செயற்கை சேர்மம் ஆகும். படிகநிலையிலுள்ள சிர்க்கோனியம் சிலிக்கேட்டு சேர்மமான இதில் 10 சதவீதத்திற்கும் அதிகமான திண்ம கரைசலாக யுரேனியம் அடங்கியுள்ளது.

செர்னோபில் பேரழிவின் போது உருவாக்கப்பட்ட கோரியத்தில் இது கண்டுபிடிக்கப்பட்டது. அணு உலை உள்ளகம் 4 இன் அணுக்கரு உருகலில் உருவான எரிமலை போன்ற கண்ணாடிப் பொருளாக இது உருவானது.

செர்னோபைலைட்டு  இதன் அதிக யுரேனியம் உள்ளடக்கம் மற்றும் அணுக்கரு பிளவு விளைபொருட்களால் மாசுபடுவதால் அதிக கதிரியக்கத்தன்மை கொண்டதாக உள்ளது.
## மேற்கோள்கள்

## புற இணைப்புகள்
* Pictures of Chernobylite (in Spanish)
* - The Most Dangerous Object On Earth!

பகுப்பு:யுரேனியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:நெசோசிலிக்கேட்டுகள்
சுவலால் பாப்னா

**சுவாலால் சாகன்மல் பாப்னா** (*Suwalal Bafna*)(28 சனவரி 1932 - 1 ஆகத்து 2018) என்பவர் இந்திய அரசியல்வாதி, தொழிலதிபர் மற்றும் சமூக சேவகர் ஆவார். இவர் மகாராட்டிர மாநிலம் துளே மாவட்டத்தின் இந்தியத் தேசிய காங்கிரசு கட்சியின் தலைவராக 10 ஆண்டுகள் இருந்தார். 2006ஆம் ஆண்டில் இவரது சமூகப் பணிக்காக இந்தியாவின் 4வது உயரிய குடிமக்கள் விருதான பத்மசிறீ இவருக்கு வழங்கப்பட்டது. இவர் 2018-ல் இயற்கையான காரணங்களால் இறப்பதற்கு முன்பு சுமார் 15 ஆண்டுகள் தீவிர அரசியலிருந்து ஓய்வு பெற்றார்.

## மேற்கோள்கள்

பகுப்பு:2018 இறப்புகள்
பகுப்பு:1932 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பத்ரி பிரசாத் பஜோரியா

**பத்ரி பிரசாத் பஜோரியா** (*Badri Prasad Bajoria*)(1925 &#x2013; 1976) என்பவர் இந்தியச் சமூக சேவகர், பரோபகாரர், கல்வியாளர் மற்றும் ஸ்ரீ பல்தேவ் தாசு பஜோரியா இடைநிலைக் கல்லூரி, கமலா தேவி பஜோரியா பட்டக் கல்லூரி மற்றும் சேத் பல்தேவ் தாஸ் பஜோரியா மாவட்ட மருத்துவமனை ஆகியவற்றின் நிறுவனர் ஆவார். இவர் 1925-ல் இந்தியாவின் உத்தரப்பிரதேச மாநிலத்தில் உள்ள சகாரன்பூரில் கமலா தேவி மற்றும் பல்தேவ் தாசு பஜோரியா ஆகியோருக்கு மகனாகப் பிறந்தார். பஜோரியா சாவித்ரி தேவியை மணந்தார். இவர் ஸ்ரீமதி கமலா தேவி சரசுவதி சிசு மந்திர், பஜோரியா சனாதன் தரம் சங்கீர்தன் பவன் மற்றும் காந்தி நூற்றாண்டு கமலா தேவி பஜோரியா நினைவு கன்னா கண் மருத்துவமனை போன்ற நிறுவனங்களின் இணை நிறுவனர் ஆவார். இந்திய அரசால் 1972-ல் நான்காவது மிக உயர்ந்த இந்தியக் குடிமகன் விருதான பத்மசிறீ விருது இவருக்கு வழங்கி கௌரவிக்கப்பட்டார்.

## மேற்கோள்கள்

பகுப்பு:1976 இறப்புகள்
பகுப்பு:1925 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
அசோக் பகத்

**பாபா ஜி** என்று பிரபலமாக அறியப்படும் **அசோக் பகத்** (*Ashok Bhagat*), இந்தியச் சமூக சேவகர்  மற்றும் சார்க்கண்டின் கிராமப்புற மக்களின் மேம்பாட்டிற்காக பணியாற்றும் ஒரு அரசு சாரா அமைப்பான *விகாசு பார்தியின்* செயலாளர் ஆவார். இவர் இந்தியாவின் உத்தரப்பிரதேச மாநிலத்தில் பிறந்தார். கலையில் முதுகலைப் பட்டம் மற்றும் சட்டத்தில் முதுகலைப் பட்டம் பெற்றவர். மேலும் சார்கண்டு மாநிலத்திற்கான தூய்மை இந்தியா இயக்கத்தின் பிரச்சாரத்தின் பரிந்துரைக்கப்பட்ட தலைவராக உள்ளார். இந்திய அரசு 2015ஆம் ஆண்டில் சமூக சேவைத் துறையில் இவர் ஆற்றிய பங்களிப்பிற்காக நான்காவது உயரிய இந்தியக் குடிமகன் விருதான பத்மசிறீ விருது வழங்கி கௌரவித்தது.

## மேற்கோள்கள்

## வெளி இணைப்புகள்

* 

பகுப்பு:Articles with hCards
பகுப்பு:வாழும் மக்கள்
பகுப்பு:பத்மசிறீ விருது பெற்ற சமூகப்பணியாளர்கள்
கிரிசன் தேவ் திவான்

**கிரிசன் தேவ் தேவன்** (*Krishan Dev Dewan*) என்பவர் இந்தியச் சமூக சேவகர் மற்றும் வைசாலி பகுதி சிறு விவசாயிகள் சங்கத்தின் நிறுவனர் ஆவார். இது இந்திய மாநிலமான பீகாரில் உள்ள வைசாலியில் உள்ள விவசாயிகளின் நலனுக்கான ஒரு அரசு சாரா அமைப்பினைத் தோற்றுவித்தார். நிலோகேரியின் அகதி விவசாயிகளை சுயச்சார்புடையவர்களாக மாற்ற இவர் ஏற்பாடு செய்ததாக அறியப்படுகிறது. வைசாலியில் இவரது செயல்பாடுகள் ஐக்கிய நாடுகளின் உணவு மற்றும் வேளாண்மை அமைப்பால் பட்டியலிடப்பட்டு, *வளர்ச்சியில் மக்கள் பங்கேற்பின்* கீழ் வைக்கப்பட்டுள்ளன. இந்திய அரசு இவருக்கு 1986-ல் நாட்டின் நான்காவது மிக உயர்ந்த இந்தியக் குடிமகன் விருதான பத்மசிறீ விருதை வழங்கியது.

## மேலும் பார்க்கவும்
* உணவு மற்றும் வேளாண்மை அமைப்பு 

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:பத்மசிறீ விருது பெற்ற சமூகப்பணியாளர்கள்
சியாம் சுந்தர் பாலிவால்

**சியாம் சுந்தர் பாலிவால்** (*Shyam Sunder Paliwal*) இந்தியாவின் இராசத்தான் மாநிலத்தில் உள்ள ராஜ்சமந்து மாவட்டத்தில் உள்ள பிப்லாந்திரி கிராமத்தைச் சேர்ந்த சமூக ஆர்வலர் ஆவார். 2021-ல் சமூக சேவைக்காக இந்தியக் குடியரசுத் தலைவரால் பத்மசிறீ விருது இவருக்கு வழங்கப்பட்டது. இவர் "சுற்றுச்சூழல் பெண்ணியத்தின் தந்தை" என்று அழைக்கப்படுகிறார்.

2006-ல் இவர் தன் மகளை இழந்தார். அந்நிகழ்வுக்குப் பிறகு, பிப்லாந்திரி கிராமத்தில் ஒவ்வொரு பெண் குழந்தை பிறக்கும் போது 111 மரக்கன்றுகள் நடப்படுகிறது.

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:ராஜஸ்தான் நபர்கள்
நிரு குமார்

**நிரு குமார்** (*Niru Kumar*) இந்தியச் சமூக ஆர்வலர் ஆவார். 2021ஆம் ஆண்டில், சமூகப் பணியில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.

## தொழில்
குமார் தனது வாழ்க்கையை 2012-ல் பாலின அதிகாரம் மற்றும் பன்முகத்தன்மையுடன் தொடங்கினார். மத்திய அரசின் சுகாதாரத் திட்டத்தில் மூத்த அதிகாரியாக 25 ஆண்டுகள் பணியாற்றினார். 2020-ல், இவர் இந்தியத் தேர்தல் ஆணையத்தின் தேசிய தூதர்களில் ஒருவராகத் தேர்ந்தெடுக்கப்பட்டார்.

## விருதுகள்

* 2021-பத்மசிறீ

## மேற்கோள்கள்

பகுப்பு:Articles with hCards
பகுப்பு:இந்திய சமூகசேவகர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
தைதாரி நாயக்

**தைதாரி நாயக்** (*Daitari Naik*) என்பவர் **ஒடிசாவின் கால்வாய் நாயகன்** என்றும் அழைக்கப்படுகிறார். இவர் ஓர் இந்திய விவசாயி ஆவார். 2019ஆம் ஆண்டில், விவசாயத்தில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.

## ஆரம்ப கால வாழ்க்கை
நாயக் ஒடிசாவில் உள்ள கெனோஜார் மாவட்டத்தில் உள்ள தலபைதரணி கிராமத்தைச் சேர்ந்தவர்.

## தொழில்
நாயக் 2010 மற்றும் 2013க்கு இடையில், ஒடிசாவில் உள்ள கோனாசிகா மலைகள் வழியாக 3-கிமீ சுரங்கப்பாதை தோண்டியதற்காக பத்மசிறீ விருது பெற்றார்.

## விருதுகள்

* 2019-பத்மசிறீ 

## மேற்கோள்கள்

பகுப்பு:Articles with hCards
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
ஜாஹிதா கான் (இந்திய அரசியல்வாதி)

**ஜாஹிதா கான்** (*Zahida Khan*) என்பவர் இந்திய தேசிய காங்கிசு கட்சியினை சேர்ந்த இந்திய அரசியல்வாதி ஆவார். இவர் இராசத்தான் அரசாங்கத்தின் அமைச்சராகவும் இராசத்தான் சட்டமன்ற உறுப்பினராகவும் உள்ளார். இவர் முதலில் 2008-ல் இராசத்தானின் கமான் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். பின்னர் 2018-ல் மீண்டும் தேர்ந்தெடுக்கப்பட்டு இராசத்தான் அரசின் சட்டமன்ற செயலாளராகவும், மாநில அமைச்சராகவும் பணியாற்றியுள்ளார். அக்டோபர் 2011-ல் அகில இந்திய மகிளா காங்கிரசின் பொதுச்செயலாளராகவும் நியமிக்கப்பட்டார்.

## மேற்கோள்கள்

## மேலும் படிக்க

* KAMAN தேர்தல் முடிவுகள் 2018, வெற்றியாளர், KAMAN MLA, ராஜஸ்தான்
* கமான் தேர்தல் முடிவுகள் 2018 நேரடி அறிவிப்புகள்: காங்கிரஸிலிருந்து ஜாஹிதா கான் வெற்றி பெற்றார்
* கமான் கிராமப்புற சட்டமன்ற தொகுதி (ராஜஸ்தான்): முழு விவரங்கள், நேரலை மற்றும் கடந்த கால முடிவுகள்
* ஜாஹிதா கான் INC வேட்பாளர் 2018 விதானசபா சுனாவ பரிணாம் கமான்

## வெளி இணைப்புகள்

* Zahida Khan Kaman on Facebook
* Zahida Khan on Instagram
* Zahida Khan on Telegram

பகுப்பு:1968 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:இராசத்தான் சட்டமன்ற பெண் உறுப்பினர்கள்
எட்வர்ட் குட்சாத்

**எட்வர்ட் குட்சாத்** (*Edward Kutchat*) என்பவர் இந்தியப் பழங்குடித் தலைவர் மற்றும் கார் நிகோபார் தீவின் பழங்குடி குழுவின் தலைவராக இருந்தவர் ஆவார்.  கார் நிக்கோபார் தீவில் வானூர்தி நிலைய விரிவுபாட்டிற்காகத் தனது நிலத்தை இந்திய அரசாங்கத்திடம் வழங்கி ஒத்துழைத்ததற்காக இவர் நன்கு அறியப்பட்டு ஊடகங்களில் இடம்பெற்றார். ஜவகர்லால் நேரு இத்தீவிற்கு வந்த போது இவருக்கு தன்னுடைய கச்சுடையினை வழங்கி பெருமைப்படுத்தினார். இவர் நிக்கோபார் மக்களின் வணிகத்தை மேம்படுத்துவதற்கு உதவியதாகவும் கூறப்படுகிறது. இந்திய அரசாங்கம் 1989-ல் இவருக்கு இந்தியாவின் நான்காவது உயரிய குடிமக்கள் விருதான பத்மசிறீ விருதை வழங்கியது.

## மேலும் பார்க்கவும்
* நேரு கச்சுடை 

## மேற்கோள்கள்

## மேலும் படிக்க
* 

 
பகுப்பு:இறந்த ஆண்டு குறிப்பிடப்படவில்லை
பகுப்பு:பத்மசிறீ விருது பெற்ற சமூகப்பணியாளர்கள்
லாலாய் சிங் யாதவ்

**லாலாய் சிங் யாதவ்** (*Lalai Singh Yadav*)(1911-1993) என்பவர் காவல்துறை அலுவலர், சமூக ஆர்வலர், மற்றும் நாடக எழுத்தாளராகவும் ஆவார். *ஷம்புக் வாத்* போன்ற நாடகங்களை எழுதியுள்ளார். இவர் பெரியார் ஈ. வெ. இராமசாமியின் *தி கீ டு அண்டர்ஸ்டாண்டிங் ட்ரூ ராமாயணத்தைத்* தமிழிலிருந்து இந்திக்கு *சச்சி ராமாயண் கி சாபி* என்று மொழிபெயர்த்தார். 1962-ல், இவர் *பாமன் வாதி ராஜ்ய மே ஷோஷிதோ பர் ராஜ்நைடிக் டகைதி* என்ற புத்தகத்தை எழுதினார். இவர் தனது புத்தகத் தடைக்கு உ.பி அரசுக்கு எதிராகப் பேச்சுரிமை வழக்கை எதிர்த்துப் போராடினார்.

இராமாயணத்தை மொழிபெயர்ப்பது மட்டுமின்றி, அங்குலிமாலா, சம்புகன், ஏகலைவன் உள்ளிட்ட 5 நாடகங்களையும் எழுதினார்.

## புத்த மதத்திற்கு மாறுதல்
லாலாய் சிங் யாதவ் ஓர் அம்பேத்கரிய பௌத்தர் ஆவார்.

1967-ல் இந்து மதத்தைத் துறந்து பௌத்தத்தைத் தழுவினார். புத்த மதத்தை ஏற்றுக்கொண்ட பிறகு, இவர் தனது பெயரிலிருந்த யாதவ் என்ற பெயரை நீக்கினார். யாதவ் என்ற சொல்லை நீக்கியதற்குப் பின்னால் அவருடைய ஆழ்ந்த ஜாதி எதிர்ப்பு உணர்வு காரணமாக அமைந்தது.

## மேலும் பார்க்கவும்

* ஆ. ரா. அகேலா
* ஈ. வெ. இராமசாமி

## மேற்கோள்கள்

பகுப்பு:1993 இறப்புகள்
பகுப்பு:1921 பிறப்புகள்
பகுப்பு:இந்திய சமூகசேவகர்கள்
பகுப்பு:இந்தியப் பௌத்தர்கள்
நேரு கச்சுடை

thumb| நேரு உடை, 1990கள்.
**நேரு கச்சுடை** (*Nehru jacket*) என்பது 1947 முதல் 1964 வரை இந்தியாவின் பிரதம மந்திரியாக இருந்த ஜவகர்லால் நேரு அணிந்திருந்த இந்திய ஆக்கான் அல்லது செர்வானியின் முன் மாதிரியான மாண்டரின் கழுத்துப்பட்டை கொண்ட ஆண்களும் பெண்களும் அணியும் இடுப்பு வரை நீளமான மேலாடை ஆகும்.

## வரலாறு
[thumb| [ஜவகர்லால் நேரு ஒரு *அச்கான்* அல்லது செர்வானியில், நேரு கச்சுடைக்கு மாதிரியாக செயல்பட்ட ஆடை.]]
நேரு கச்சுடை என்பது ஜோத்புரியின் மாறுபாடு ஆகும். இங்கு பெரும்பாலும் காதி (கையால் நெய்த துணி) ஆகும். ஜோத்புரியே அங்கர்காவிலிருந்து உருவானது. ஜவகர்லால் நேருவின் ஆட்சிக் காலத்தில் பிரபலமடைந்த இந்த தனித்துவமான பந்த்கலாக்கள் காதியால் செய்யப்பட்டவை. இவை இன்றுவரை பிரபலமாக உள்ளன.

## நடை
[thumb| இந்தியப் பிரதமர் [மன்மோகன் சிங் (இடது) நேரு கச்சுடையினை அணிந்துள்ளார். பிரேசில் குடியரசுத் தலைவர் தில்மா ரூசெப்பை சீனாவின் சான்யா, ஏப்ரல் 2011-ல் சந்தித்ப்போது]]
இந்த உடை அணிந்தவரின் முழங்கால்களுக்குக் கீழே எங்காவது விழும் அச்கான் போலல்லாமல், நேரு கச்சுடை குறுகியது. ஜவகர்லால் நேரு, குறிப்பாக, இந்த வகையான நேரு கச்சுடையினை அணிந்ததில்லை.

## பிரபலம்
1960களின் மத்தியில் ஐரோப்பாவிலும் அமெரிக்காவிலும் இந்த கச்சுடை *நேரு கச்சுடையாக* விற்பனை செய்யத் தொடங்கியது. 1960களின் பிற்பகுதியிலும் 1970களின் முற்பகுதியிலும் இது பிரபலமாக இருந்தது. அபிலாசையுள்ள வர்க்கத்தின் வெளிநாட்டுக் கலாச்சாரங்கள் பற்றிய விழிப்புணர்வு, வாழ்க்கை முறையின் குறைவியம் கொள்கையாளர்கள் மற்றும் குறிப்பாக, சாமி டேவிசு இளையோர் மற்றும் பீட்டில்ஸ் ஆகியோரால் இது பிரபலமடைந்தது. அறிவியல் புனைகதை *டாக்டர் ஹூவில்* *மாஸ்டர்* என்று அழைக்கப்படும் துரோகி டைம் லார்டின் ரோஜர் டெல்கடோவின் பதிப்பிலும் சிலர் இதனை  அணிந்திருந்தனர்.

நேரு உடையை அடிக்கடி அணியும் அரசியல்வாதிகளில் சார்லஸ் பரோன், மகாதீர் முகமது ஆகியோர் அடங்குவர்.

2012-ல், நேரு கச்சுடை டைம் ''இதழில்'' ஜாரெட் டி. மில்லரால் அரசியல் வாதிகள் அணியும் சிறந்த 10 உடைகளில் ஒன்றாகப் பட்டியலிடப்பட்டது.

## மேலும் பார்க்கவும்

* புடவை

## குறிப்புகள்

## மேற்கோள்கள்

பகுப்பு:இந்திய உடைகள்
மேக் ராஜ் ஜெயின்

**மேக் ராஜ் ஜெயின்** (*Mag Raj Jain*)(1931 - 4 நவம்பர் 2014) என்பவர் இந்தியாவில் இராசத்தான் மாநிலத்தின் சமூக சேவகர் மற்றும் தார் பாலைவனப் பகுதியின் வளர்ச்சிக்காகப் பங்காற்றியதற்காக பத்மசிறீ விருதைப் பெற்றவர். ஆசிரியரான இவர், இராசத்தானின் பார்மேர் மாவட்டத்தில் ஏழைகளின் முன்னேற்றத்திற்காக 1990-ல் கிராமப் பொருளாதாரத்தினை மேம்படுத்தும் சமூக *(சொசைட்டி டு அப்லிஃப்ட் ரூரல் எகானமி*) அமைப்பினை நிறுவினார். தற்போது இந்த அமைப்பு இப்பகுதியில் உள்ள 60 கிராமங்களில் 30,000க்கும் மேற்பட்ட மக்களைச் சென்றடைகிறது.

இப்பகுதியில் வாழும் பெரும்பான்மையினர்பட்டியல் சாதியினரும், பட்டியலிடப்பட்ட பழங்குடியினரும் மற்றும் இந்திய-பாக்கித்தான் போர்கள் மற்றும் மோதல்களின் அகதிகளாக வந்தவர்கள் ஆவர். பெண்களால் நடைமுறைப்படுத்தப்படும் ஒட்டுவேலை மற்றும் கண்ணாடி பூத்தையல் இவர்களின் முதன்மையான குடும்ப வருமானமாக உள்ளது. பல ஆண்டுகளாக ஒப்பந்தக்காரர்கள் மற்றும் இடைத்தரகர்கள் வருமானத்தின் பெரும் பங்கைப் பெற்றதன் மூலம் இவர்கள் இலாபத்தினைச் சுரண்டினார்கள். ஜெயின் தொடங்கிய இந்த இலாப நோக்கற்ற அமைப்பு சம்பந்தப்பட்ட இடைத்தரகர்களை அகற்றுவதையும் உள்ளூர் கைவினைஞர்களுக்கு அதிகபட்ச நன்மைகளை வழங்குவதையும் நோக்கமாகக் கொண்டுள்ளது.

## மேற்கோள்கள்

பகுப்பு:1931 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:2014 இறப்புகள்
ஓசுமியம்(III) குளோரைடு

**ஓசுமியம்(III) குளோரைடு** (*Osmium(III) chloride*) என்பது OsCl3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது. 

## தயாரிப்பு
ஓசுமியம் தனிமத்துடன் குளோரினைச் சேர்த்து வினைபுரிட்யச் செய்தால் ஓசுமியம்(III) குளோரைடு' உருவாகும்.

:

ஓசுமியம் நாற்குளோரைடு சேர்மத்தை சூடுபடுத்தினாலும் ஓசுமியம்(III) குளோரைடு' உருவாகும்.:

:

## இயற்பியல் பண்புகள்

ஓசுமியம்(III) குளோரைடு கருப்பு-பழுப்பு நிற படிகங்களாக உருவாகிறது. 

நீரை உறிஞ்சி OsCl3·3H2O என்ற வாய்ப்பாட்டைக் கொண்ட ஒரு நீரேற்றாக ஓசுமியம்(III) குளோரைடு அடர் பச்சை நிறப் படிகமாக மாறுகிறது.

## பயன்கள்
ஓசுமியம்(III) குளோரைடு நீரேற்றானது  இருகுளோரோயீரைதரினோ ஓசுமியம் என்ற் அணைவுச்சேர்மம் மற்றும் பிற ஓசுமியம் சேர்மங்களின் உற்பத்திக்கு ஒரு முன்னோடி வேதிச் சேர்மமாகப் பயன்படுத்தப்படுகிறது.

பல்வேறு அரீன் அணைவுச் சேர்மங்கள் தயாரிப்பதற்கும் இது ஒரு முன்னோடிச் சேர்மமாகும்.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:குளோரைடுகள்
ஓசுமியம்(II) குளோரைடு

**ஓசுமியம்(II) குளோரைடு** (*Osmium(II) chloride*) என்பது OsCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது.
 

## தயாரிப்பு
ஓசுமியம்(III) குளோரைடு சேர்மத்தை வெற்றிடத்தில் 500 பாகை செல்சியசு வெப்பநிலைக்கு சூடுபடுத்தினால் விகிதச்சம்நிலைமாற்றம் நிகழ்ந்து .
ஓசுமியம்(II) குளோரைடு உருவாகும்.

::

## இயற்பியல் பண்புகள்
ஓசுமியம்(II) குளோரைடு நீரில் கரையாத ஒரு நீருறிஞ்சும் அடர் பழுப்பு நிற திண்மப் பொருளாகும். 

எத்தனால் மற்றும் ஈதர் ஆகிய கரைப்பான்களில் ஓசுமியம்(II) குளோரைடு கரையும்.

## வேதிப் பண்புகள்
ஓசுமியம்(II) குளோரைடு கந்தக அமிலம் மற்றும் ஐதரோகுளோரிக் அமிலம் ஆகிய அமிலங்களுடன் வினை புரியாது.
220 பாகை செல்சியசு வெப்பநிலையில் கார்பன் மோனாக்சைடுடன் வினைபுரிகிறது.
::

## பயன்கள்
வினையூக்க வினைகளின் மூலம் மூவல்கைலமீன்கள் தயாரிப்பில் ஓசுமியம்(III) குளோரைடு பயன்படுகிறது.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:குளோரைடுகள்
பகுப்பு:பிளாட்டினம் குழு ஆலைடுகள்
கிளாபாசியோ டையசு

**கிளாபாசியோ டையசு (Clafasio Dias)**  இந்தியாவைச் சேர்ந்த ஓர் அரசியல்வாதியாவார்.  கோவா சட்டமன்றத்தின் முன்னாள் சட்டமன்ற உறுப்பினரும்  ஆவார். குன்கோலிம் சட்டமன்றத் தொகுதியைப் பிரதிநிதித்துவப்படுத்தினார். கிளாபாசியா டையசு பாரதிய சனதா கட்சியின் சட்டமன்ற உறுப்பினராகப் பதவி வகித்த சட்ட மன்ற உறுப்பினர் சுபாசு ராசன் நாயக்கு மற்றும் முன்னாள் சுயேச்சை சட்ட மன்ற உறுப்பினர் இயோகிம் அலெமாவோ ஆகியோரை தோற்கடித்து  வெற்றி பெற்றார்.  மாவட்ட ஊராட்சிமன்ற *[[மாவட்ட ஊராட்சி|பஞ்சாயத்து]]* உறுப்பினராகவும், *கிராமசபை தலைவராகவும்* , தெற்கு கோவா மாவட்ட ஊராட்சியின் பஞ்சாயத்து தலைவராகவும் கிளாபாசியா டையசு இருந்தார்.

2019 ஆம் ஆண்டு சூலை மாதத்தில் பாரதிய சனதா கட்சியில் இணைந்த இந்திய தேசிய காங்கிரசு கட்சியின் பத்து உறுப்பினர்களில் இவரும் ஒருவராவார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:கோவா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சதாத் அலி கான்

**சதாத் அலி கான்** (*Sadath Ali Khan*)  இந்தியாவைச் சேர்ந்த ஓர் அரசியல்வாதியாவார். முதல் மற்றும் இரண்டாவது மக்களவையிலும் இவர் உறுப்பினராக இருந்தார். 1952 ஆம் ஆண்டு முதல் 1962 ஆம் ஆண்டு வரை வாரங்கல் நாடாளுமன்றத் தொகுதியைப் பிரதிநிதித்துவப்படுத்தினார். இந்திய தேசிய காங்கிரசு கட்சியின்  உறுப்பினரான  இவர் 1953 ஆம் ஆண்டு முதல் 1957 ஆம் ஆண்டு  வரை இந்திய அரசாங்கத்தின் செயலாளராகவும் பணியாற்றினார்.

பின்னர் இவர் ஈராக் (1962-1965)  மற்றும் துருக்கிக்கான இந்திய தூதராகவும் பணியாற்றினார். 

## வாழ்க்கைக் குறிப்பு
சதத் அலி கான்  நவாப் சாயின்  இயார்  இயங்கிற்கு 1916  ஆம் ஆண்டு செப்டம்பர் மாதம் 16 ஆம் தேதியன்று இந்தியாவின் ஐதராபாத்து நகரத்தில் பிறந்தார்.   ஐதராபாத் நிசாம்  கல்லூரியில் தனது கல்வியைப் பெற்ற  இவர் பின்னர் ஆக்சுபோர்டு பல்கலைக்கழகத்தில் மேற்படிப்புகளைப் பெற்றார். எழுத்தாளர் மற்றும் பத்திரிகையாளராக,  உருது மற்றும் ஆங்கிலத்தில் கவிதைகள் எழுதினார், மேலும் சில ஆங்கில இலக்கியப் படைப்புகளை உருதுவில் மொழிபெயர்த்தார்.

சகினா பேகத்தை மணந்தார், இத்தம்பதியருக்கு  ஒரு மகன் இருந்தான். 

## மேற்கோள்கள்

பகுப்பு:துருக்கி நாட்டிற்கான இந்தியத் தூதர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1919 பிறப்புகள்
பகுப்பு:இந்திய அரசியல்வாதிகள்
காந்தரா வெங்கட ரமண ரெட்டி

**காந்தரா வெங்கட ரமண ரெட்டி** (*Gandra Venkata Ramana Reddy*)  இந்தியாவைச் சேர்ந்த ஓர் அரசியல்வாதியாவார்.  தெலுங்கானா சட்டமன்றத்தின் தெலுங்கானா சட்டப் பேரவையின் பூபால்பள்ளி  தொகுதியின் சட்ட மன்ற உறுப்பினராக உள்ளார், மேலும் தெலுங்கானா தனி மாநிலமாக மாறுவதற்கு முன்பு, அதே தொகுதியில் ஆந்திரப் பிரதேச சட்டமன்ற உறுப்பினராகவும் இருந்தார், 2009  ஆம் ஆண்டு முதல் 2014 ஆம் ஆண்டு வரை அங்கு அவர் தலைவராக செயல்பட்டார்.

## தனிப்பட்ட வாழ்க்கை
வெங்கட ரமண ரெட்டியின் தந்தை ஜி. மோகன் ரெட்டியாவார். சோதி  என்பவரை வெங்கட ரமண ரெட்டி மணந்து கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:இந்திய அரசியல்வாதிகள்
பகுப்பு:தெலங்காணா அரசியல்வாதிகள்
மங்களூரு நகர வடக்கு சட்டமன்றத் தொகுதி

**மங்களூரு நகர வடக்கு சட்டமன்றத் தொகுதி** (*Mangalore City North Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தட்சிண கன்னட மாவட்டத்தில் உள்ளது. தட்சிண கன்னட மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 202 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தட்சிண கன்னட மாவட்டம்
அன்னமய்யா நகர்ப்புற மேம்பாட்டு ஆணையம்

**அன்னமய்யா நகர்ப்புற மேம்பாட்டு ஆணையம்** (*Annamayya Urban Development Authority*) என்பது இந்தியாவின் ஆந்திரப் பிரதேச மாநிலம்  கடப்பா மாவட்டத்தில் உள்ள ஒரு நகர்ப்புற திட்டமிடல் நிறுவனம் ஆகும். 2019 ஆம் ஆண்டு சனவரி மாதம் 1 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையச் சட்டம், 2016 இன் கீழ் கடப்பாவை தலைமையகமாகக் கொண்டு இந்நிறுவனம் உருவாக்கப்பட்டது.
 
## அதிகார வரம்பு
அன்னமய்யா நகர்ப்புற மேம்பாட்டு ஆணையத்தின் அதிகார வரம்பு 12,780.26 சதுரகிலோமீட்டர் (4,934.49 சதுர மைல்) பரப்பளவில் பரவியுள்ளது. இப்பகுதியின் மக்கள் தொகை 18.39 லட்சம் ஆகும். கடப்பா மாவட்டத்தின் 41 மண்டலங்களில் உள்ள 520 கிராமங்கள் இந்த ஆணையத்திற்குள் அடங்கியுள்ளன. கீழே உள்ள அட்டவணை அன்னமய்யா நகர்ப்புற மேம்பாட்டு ஆணையத்திற்கு உட்பட்ட நகரப் பகுதிகளை பட்டியலிடுகிறது.
 

பகுப்பு:கடப்பா மாவட்டம்
பகுப்பு:ஆந்திரப் பிரதேச அரசு
பாத்வெல்

**பாத்வெல்**  (*Badvel*) என்பது இந்தியாவின் ஆந்திரப் பிரதேச மாநிலத்தின் கடப்பா மாவட்டத்தில் உள்ள ஒரு நகராட்சி ஆகும். பாத்வெல் நகரம் இரண்டு மண்டலங்களில் அமைந்துள்ளது. இது பாத்வெல் வருவாய் கோட்டத்தின் தலைமையகம் ஆகும். நகரின் பெரும் பகுதி பாத்வெல் மண்டலத்தின் கீழும், மீதமுள்ள பகுதி கோபவரம் மண்டலத்தின் கீழும் வருகிறது. இது பாத்வெல் வருவாய் கோட்டத்தின் கீழ் வருகிறது.

புரோட்டத்தூர்  நகரத்திலிருந்து பாத்வெல் வெறும்   தொலைவிலும் கடப்பா நகரிலிருந்து   தொலைவிலும் அமைந்துள்ளது. இவ்விரண்டு நகரங்களும் கடப்பா மாவட்டத்தின் முக்கிய நகரங்களாகும்/.  கடப்பா மாவட்டத்தின் 3 ஆவது பெரிய நகரமாக பாத்வெல் நகரமும், அதைத் தொடர்ந்து கடப்பா மற்றும் புரோட்டத்தூர் ஆகியவை இதை தொடர்ந்தும் உள்ளன. தேசிய நெடுஞ்சாலை எண் -67 பாத்வெல் நகரம்  வழியாக செல்கிறது.. புவியியல் ரீதியாக இந்த நகரம் கிழக்கு தொடர்ச்சி மலையின் அடிவாரத்தில் அமைந்துள்ளது.

## சட்டமன்ற தொகுதி
பாத்வெல்  நகரம் ஆந்திரப் பிரதேசத்தில் உள்ள ஒரு சட்டமன்றத் தொகுதியாகும்.. தற்போது இது பட்டியல் பிரிவினருக்கு ஒதுக்கப்பட்டுள்ளது. தற்போதைய சட்டமன்ற உறுப்பினர் டாக்டர் தாசரி சுதா.என்பவராவார்.

## கல்வி
*இந்நகரத்தில் பள்ளிக் கல்வித் துறையின் கீழ் அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது, மேலும் இங்கு  மாநிலத்தின்  விவசாயக் கல்லூரி ஒன்றும் உள்ளது.*   பல்வேறு பள்ளிகளும் ஆங்கிலம், தெலுங்கு. மொழிகளை பயிற்று மொழிகளாகக் கொண்டுள்ளன.

## மேற்கோள்கள்

பகுப்பு:கடப்பா மாவட்ட ஊர்களும் நகரங்களும்
பகுப்பு:Coordinates on Wikidata
பகுப்பு:ஆந்திரப் பிரதேச நகரங்கள்
ஜோதி குமார் சின்கா

**ஜோதி குமார் சின்கா** (*Jyoti Kumar Sinha)* என்பவர் பீகார் மாநிலம் பாட்னாவில் பிறந்த சமூக சேவகர். இவர் மத்திய காவல்துறையின் தலைமை இயக்குநராகவும், பின்னர் தேசிய பேரிடர் மேலாண்மை ஆணையத்தின் உறுப்பினராகவும், உளவமைப்பின் தலைவராகவும் பணியாற்றினார். இவர் 1967 தொகுதி பீகார் தொகுதி இந்தியக் காவல் பணி அதிகாரி ஆவார்.

## ஆரம்ப கால வாழ்க்கை
ஜே. கே. சின்கா தனது பள்ளிப் படிப்பை பாட்னாவிலுள்ள தூய சவேரியார் உயர்நிலைப் பள்ளியில் முடித்தார், பின்னர் பாட்னா கல்லூரியில் வரலாற்றில் பட்டம் பெற்றார். இவர் தனது தந்தை மற்றும் தாத்தாவைப் பின்பற்றி 1967-ல் இந்தியக் காவல் பணியில் சேர்ந்தார். இவரது தாத்தா, மறைந்த சிறீ. ஏ. கே. சின்கா, 1939ஆம் ஆண்டு பீகார் காவல்துறையின் தலைமை இயக்குநர் ஆன முதல் இந்தியர் ஆவார். ஜே. கே. சின்காவின் தந்தையும் ஒரு உளவுத்துறை அதிகாரி ஆவார். இவர் பீகார் காவல்துறையின் தலைவராகவும் பதவி வகித்தார்.

## விருதுகள்
2019-ல், சமூகப் பணித் துறையில் இவர் ஆற்றிய பங்களிப்பிற்காக பத்மசிறீ விருதைப் பெற்றார்.

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
ககம் சிங்

**ககம் சிங்** (*Hakam Singh*)(இறப்பு 14 ஆகத்து 2018) என்பவர் இந்தியத் தடகள வீரர் ஆவார், இவர் 1978 ஆசிய விளையாட்டுப் போட்டிகளில் 20 கிலோமீட்டர் ஓட்டப்பந்தயத்தில் தங்கப் பதக்கம் வென்றார். 1979-ல் தோக்கியோவில் நடைபெற்ற ஆசியத் தடகளப் போட்டியிலும் தங்கம் வென்றார். இவர் தியான் சந்த் விருதைப் பெற்றவர் ஆவார்.

சிங் தனது 64 வயதில் 14 ஆகத்து 2018 அன்று பஞ்சாபின் சங்ரூரில் இறந்தார் 

## மேற்கோள்கள்

பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:2018 இறப்புகள்
உலூனா 11

**உலூனா 11 (ஈ - 6LF தொடர்)** *(Luna 11 (E-6LF series))* என்பது சோவியத் ஒன்றியத்தின் லூனா திட்டத்தின் ஆளில்லா விண்வெளி பயணமாகும். இது **உலூனிக் 11** என்றும் அழைக்கப்பட்டது.  உலூனா 11 புவியைச் சுற்றி வரும் மேடையில் இருந்து  நிலாவை நோக்கி ஏவப்பட்டு 1966 ஆகத்து  27 அன்று  நிலா  வட்டணையில் நுழைந்தது.

## கண்ணோட்டம்
பணியின் நோக்கங்களாக பின்வரும் ஆய்வுகள்  அடங்கும்.

* நிலாவின் வேதியியல்  உட்கூறைத் தீர்மானிக்க  நிலா காமா மற்றும் எக்சுக்கதிர் உமிழ்வுகள்
* நிலா ஈர்ப்பு  பிறழ்வுகள
* நிலாவுக்கு அருகில் உள்ள விண்கல் பாய்வோடைகளின் செறிவு
* நிலாவுக்கு அருகில் உள்ள வன் துகள் கதிர்வீச்சின் செறிவு.

அக்டோபர் 1,1966 அன்று மின்கலங்கள் செயலிழப்பதற்கு முன்பு 137 வானொலி தொடர்புகளும்  நிலாவின் 277  வட்டணைகளும் நிறைவடைந்தன.

இரண்டாம் தலைமுறை  உலூனா விண்கலத்தின் இந்தத் துணைக்குழுவான E - 6LF  நிலா வட்டணையில் இருந்து  நிலா மேற்பரப்பின் முதல் புகைப்படங்களை எடுக்க வடிவமைக்கப்பட்டுள்ளது. இரண்டாம் நோக்கம் நிலாப் பொருண்மைச் செறிவுகள் பற்றிய தரவுகளைப் பெறுவதாகும் , இது முதன்முதலில்  உலூனா 10 ஆல் கண்டறியப்பட்டது. யே - 6  கலத்தைப் பயன்படுத்தி அறிவியல் கருவிகளின் தொகுப்பு (மேலும் சோண்டு 3 இல் பயன்படுத்தப்பட்டதைப் போன்ற ஒரு படிமமாக்க அமைப்பு) மென்மையான தரையிறங்கும் விமானங்களில் பயன்படுத்தப்படும் சிறிய  இறங்குகலத்துக்குப் பதிலாக மாற்றப்பட்டது. புகைப்படங்களின்  பிரிதிறன் 15 முதல் 20 மீட்டர் ஆகும். சூரியக் கதிர்வீச்சு காரணமாக படத்திற்கு ஏற்படும்  ஏற்படும் சிக்கல்களைக் குறைக்க , நிலா வட்டணையின் முதல் 24 மணி நேரத்திற்குள் அனைத்து புகைப்படங்களையும் எடுக்க திட்டமிடப்பட்டது. எதிர்கால நிலா ஊர்திக்கான செய்முறையாக வெற்றிடத்தில் பல்லிணைமாற்றச் செயல்திறனை  ஆயும் ஒரு தொழில்நுட்பச் செய்முறையும்  இதில் அடங்கும்.

1966 ஆகத்து  27 அன்று 21:49 கிரீன்விச் மணிக்கு அமெரிக்க நிலாவட்டணையில் நுழைந்த இரண்டு வாரங்களுக்குப் பிறகு  உலூனா 11 ஏவப்பட்டது. வட்டணை அளவுருக்கள் 160 x 1193 கிலோமீட்டர்கள் ஆகும். பயணத்தின் போது , தொலைக்காட்சி  ஒளிப்படக் கருவி பயன்படுத்தக்கூடிய படங்களைத் திருப்பித் தரத் தவறிவிட்டது , ஏனெனில்,  ஒரு   அயற் பொருள்  திசைவைப்புக் கட்டுப்பாட்டு பொறிகளில் ஒரு கூம்புகுழலில் அடைத்ததால் விண்கலம்  நிலா மேற்பரப்பை அடையும் சரியான திசைவைப்பை வைக்க முடியாமல் போனது. மின்சாரம் தீர்ந்த பின்னர், 1966 அக்டோபர் 1  அன்று பணி முறையாக முடிவடைவதற்கு முன்பு வரை மற்ற கருவிகள் தவறு இல்லாமல் செயல்பட்டன.

## மேற்கோள்கள்


## வெளி இணைப்புகள்

* ஜார்யா - உலூனா திட்டக் காலநிரல்

பகுப்பு:லூனா திட்டம்
பகுப்பு:சோவியத் விண்வெளிப் பயணங்கள்
பகுப்பு:நிலாவுக்கான பயணத் திட்டங்கள்
பகுப்பு:விண்வெளிப் பயணம்
நிடதவோலு கோட சத்தெம்ம கோயில்

**கோட சத்தெம்ம கோயில்** (*Kotasattemma Temple, Nidadavolu*) இந்தியாவின் ஆந்திரப் பிரதேச மாநிலத்தில் கிழக்கு கோதாவரி மாவட்டத்தில் உள்ள நிடதவோலு நகரத்தில் உள்ளது. இது ஓர்  இந்து புனித யாத்திரை தலம் ஆகும்.

சாளுக்கியர் காலத்தில், ருத்ரமாதேவியின் கணவரான சாளுக்கிய வீரபத்ரனால் கோட சத்தெம்ம கோவில் கட்டப்பட்டது. ரெட்டி வம்சத்தின் போது பல பேரிடர்களால் கோட சத்தெம்மாவின் சிலை புதைக்கபட்டது. 1934 ஆம் ஆண்டில், தேவுலாபள்ளி இராம மூர்த்தி சாத்திரியால் அவரது நிலத்தில் சிலை கண்டுபிடிக்கப்பட்டது, பின்னர் அவர் இக்கோயிலைக் கட்டினார்.

## மேற்கோள்கள்

பகுப்பு:கிழக்கு கோதாவரி மாவட்டம்
பகுப்பு:ஆந்திரப் பிரதேசத்தின் பண்பாடு
உலூனா 12

**உலூனா 12 (E - 6LF series)** *(Luna 12 (E-6LF series))* என்பது லூனா திட்டத்தின் ஆளில்லா விண்வெளி பயணமாகும்.

## கண்ணோட்டம்
உலூனா 12  புவியைச் சுற்றி வரும் வட்டணையில் இருந்து நிலாவை நோக்கி ஏவப்பட்டது. இது 1966, அக்டோபர் 25 அன்று நிலா வட்டணையை அடைந்தது. நிலா மேற்பரப்பின் புகைப்படங்களைப் பெற்று அனுப்பும் தொலைக்காட்சி அமைப்பு இந்த விண்கலத்தில் பொருத்தப்பட்டிருந்தது. இந்த புகைப்படங்களில் 1100  அலகீட்டு வரிகள் இருந்தன. இதன் பெருமப் பிரிதிறன் 14.9 - 19.8 மீ.  நிலா மேற்பரப்பின் படங்கள் 1966, அக்டோபர் 27அன்று திருப்பி அனுப்பப்பட்டன. புகைப்படங்களின் எண்ணிக்கை தெரியவில்லை.  உலூனா 12 இலிருந்து வானொலி ஒலிபரப்பு 1967, ஜனவரி 19 அன்று 602  நிலா  வட்டணைகள், 302 ஒலிபரப்புகளுக்குப் பிறகு நிறுத்தப்பட்டது.

உலூனா 11 சாதிக்கத் தவறிய பணியை முடிக்க  உலூனா 12 ஏவப்பட்டது.  நிலா வட்டணையில் இருந்து  நிலா மேற்பரப்பின் உயர் பிரிதிறன் கொண்ட புகைப்படங்களை எடுக்கவும்.  உலூனா 12 1966, அக்டோபர் 25 அன்று நிலாவை அடைந்து 133 x 1,200 கிலோமீட்டர்  வட்டணையில் நுழைந்தது. சோவியத்  இதழ் அக்டோபர் 29 அன்று மேற்பரப்பில் எடுக்கப்பட்ட முதல் மழைக் கடல் மற்றும் அரிசுட்டார்க்கசு பள்ளத்தைக் காட்டும் படங்களை வெளியிட்டது. இவற்றின் பிரிதிறன் 15 முதல் 20 மீட்டர் வரை இருந்தது. படங்கள்  தானாகவே துலக்கி, அலகிட்டு,  உலர்த்தப்பட்டு புவிக்கு  அனுப்பப்பட்டது. மேலும்  அதற்குப் பிரகு படங்கள் எதுவும் வெளியிடப்படவில்லை. அதன் முக்கிய காட்சியாக்கப் பணியை முடித்த பிறகு ,  உலூனா 12 அதன் அறிவியல் பணியை வெற்றிகரமாக நிறைவேற்றுவதற்காக  தற்சுழற்சி நிலைப்புடைய உருள்வில் இயக்கப்பட்டது.

உலூனா 12 என்பது முதல் சோவியத் ஆய்லமாகும் ஆகும் , அங்கு ஜோதிரெல் வங்கி ஆய்வகத்தால் அதன் குறிகைகள் குறுக்கிடப்படுவதைத் தடுக்க வேண்டுமென்றே நடவடிக்கைகள் எடுக்கப்பட்டன. ஆய்வு ஆய்வகத்தின் பார்வையில் இருந்தபோது , அது அதன் குறிகைகளை இரண்டு வெவ்வேறு அலைவெண்களுக்கு இடையில் மாற்றத் தொடங்கியது. இதை ஜோதிரெல் வங்கியால் பின்பற்ற முடியவில்லை.

## மரபும் தகைமையும்
ஜனவரி 21,1967 அன்று சோவியத் செய்தி நிறுவனமான தாசு அமைப்பு ,  உலூனா 12 தரை நிலையங்களுடனான தொடர்பை முறித்துக் கொள்வதற்கான தனது பணியை முடித்துவிட்டதாக அறிவித்தது.

## மேற்கோள்கள்

{

## வெளி இணைப்புகள்
* ஜார்யா - உலூனா திட்ட காலநிரல்

பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:நிலாவுக்கான பயணத் திட்டங்கள்
பகுப்பு:சோவியத் விண்வெளிப் பயணங்கள்
அனுதாய் வாக்

**அனுதாய் வாக்** (*Anutai Wagh*)(17 மார்ச் 1910 &#x2013; 1992)  இந்தியாவில் முன்பள்ளி கல்வியின் முன்னோடிகளில் ஒருவர். இவர் தாராபாய் மோடக்கின் தொழில்முறை சக ஊழியராக இருந்தார். இவர் மொடக் உடன் இணைந்து திட்டம் ஒன்றின் முன்னோடியாக இருந்தார். இந்தப் பாடத்திட்டம் உள்நாட்டுப் பாடத்திட்டம், குறைந்த செலவில் கற்பித்தல் கருவிகளைப் பயன்படுத்தியது மற்றும் பங்கேற்பாளர்களின் முழுமையான வளர்ச்சியை நோக்கமாகக் கொண்டது. ஏ. டி. என். பாஜ்பாய் இவரை "உயர்ந்த சமூக சீர்திருத்தவாதி" என்று விவரித்தார். இவர் 1985-ல் ஜம்னாலால் பஜாஜ் விருதைப் பெற்றவர். 

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:1992 இறப்புகள்
பகுப்பு:1910 பிறப்புகள்
சத்யதேவ் பிரசாத்

[வலது|thumb| சத்யதேவ் பிரசாத் 2018ஆம் ஆண்டு குடியரசுத் தலைவர் [ராம் நாத் கோவிந்த்|ராம் நாத் கோவிந்திடம் இருந்து தியான் சந்த் விருதைப் பெறுகிறார்.]]
**சத்யதேவ் பிரசாத்** (*Satyadev Prasad*)(பிறப்பு 19 செப்டம்பர் 1979) இந்தியாவைச் சேர்ந்த தடகள வீரர் ஆவார். இவர் வில்வித்தை போட்டியில் கலந்துகொள்கிறார்.

பிரசாத் 2004 கோடைக்கால ஒலிம்பிக்கில் ஆண்கள் தனிநபர் வில்வித்தையில் போட்டியிட்டார். இவர் தனது முதல் போட்டியில் வெற்றி பெற்று 32வது சுற்றுக்கு முன்னேறினார். இரண்டாவது சுற்று வெளியேறுப் போட்டியில் வெற்றி பெற்று 16வது சுற்றுக்கு முன்னேறினார். மூன்றாவது ஆட்டத்தில் பிரசாத் வீழ்ச்சியடைந்தார். ஏனெனில் இவர் கடைசி சுற்று வரை சென்ற பரபரப்பான ஆட்டத்தில் தரவரிசையில் முதலாவது இடத்தில் உள்ள தென் கொரியா வீரர் இம் டோங்-ஹியூனிடம் தோற்றார். பிரசாத் ஒட்டுமொத்தமாக 10வது இடம் பிடித்தார். பிரசாத் வில்வித்தையில் 2018-தயான்சந்த் விருதைப் பெற்றார். மேலும் இவர் 25 செப்டம்பர் 2018 அன்று விருதைப் பெறுவார்.

பிரசாத் 2004 கோடைக்கால ஒலிம்பிக்கில் 11வது இடம் பெற்ற இந்திய ஆண்கள் வில்வித்தை அணியிலும் உறுப்பினராக இருந்தார். மலேசியாவில் நடைபெற்ற ஆசிய அணி வாகையாளர் போட்டியில் வெண்கலப் பதக்கம் வென்றார். உரோம் உலக வாகையாளர் போட்டி 1999, பெய்ஜிங் உலக வாகையாளர் போட்டி 2001 மற்றும் நியூயார்க் உலக வாகையாளர் போட்டி 2003 ஆகியவற்றில் பங்கேற்றார். தாத்ரியில் உள்ள நொய்டா உடற்கல்வி கல்லூரியில் தனது பட்டப்படிப்பு மற்றும் முதுகலை படிப்பினை விளையாட்டுக் கல்வியில் முடித்துள்ளார்.

## தனிப்பட்ட வாழ்க்கை
சத்யதேவ் பிரசாத் இந்தியாவின் உத்தரப்பிரதேசத்தில் உள்ள ஆசம்கர் மாநிலத்தில் உள்ள நிஜாமாபாத் நகரில் பிறந்தார். இவர் சிறு வயதிலேயே வில்வித்தை விளையாட்டை விளையாடத் தொடங்கினார். புகழ்பெற்ற வில்லாளியான லிம்பா ராமின் வெற்றியால் ஈர்க்கப்பட்ட இவர், விளையாட்டில் உயரக் கடுமையாகப் பாடுபட்டார்.

## மேற்கோள்கள்

## வெளி இணைப்புகள்

* இந்திய வில்லாளர்கள் அனைத்து தற்செயல்களுக்கும் தயாராக உள்ளனர்
* https://economictimes.indiatimes.com/news/sports/virat-kohli-mirabai-chanu-to-receive-khel-ratna-on-september-25-sports-ministry/articleshow/65889071.cms

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:வில்வித்தை வீரர்கள்
விளையாட்டுத்துறையில் பத்மசிறீ விருது பெற்றவர்களின் பட்டியல்

**விளையாட்டுத்துறையில் பத்மசிறீ விருது பெற்றவர்களின் பட்டியல்** (*List of Padma Shri award recipients in sports*) என்பது விளையாட்டுத்துறையில் பத்மசிறீ விருது பெற்ற, இந்திய விளையாட்டு வீரர்களின் பட்டியல் ஆகும். இது முழுமையற்றது. 

## மேற்கோள்கள்

பகுப்பு:பத்மசிறீ விருது பெற்ற விளையாட்டுத்துறையினர்
ரேடியம் ஆக்சைடு

**ரேடியம் ஆக்சைடு** (*Radium oxide*) என்பது RaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும் ஆக்சிசனும் சேர்ந்து இச்சேர்மம் உருவாகிறது. 

## தயாரிப்பு
ரேடியம் உலோகத்தை காற்றில் எரித்தால் ரேடியம் ஆக்சைடு உருவாகிறது.:

::

இவ்வினையில் அநேகமாக ரேடியம் நைட்ரைடும் ரேடியம் பெராக்சைடும் உருவாகவும் வாய்ப்புகள் உள்ளன:

::
::

## வேதிப் பண்புகள்
ரேடியம் ஆக்சைடு தண்ணீருடன் வினைபுரிந்து ரேடியம் ஐதராக்சைடு உருவாகிறது.
::

## பயன்கள்
கதிரியக்கச் சிகிச்சையில் பயன்படுத்தப்படும் பிற ரேடியம் சேர்மங்களை தயாரிக்க உதவும் முன்னோடிச் சேர்மமாக ரேடியம் ஆக்சைடு பயன்படுகிறது.

## மேற்கோள்கள்

பகுப்பு:ரேடியம் சேர்மங்கள்
பகுப்பு:ஆக்சைடுகள்
ரேடியம் நைட்ரைடு

**ரேடியம் நைட்ரைடு** (*Radium nitride*) என்பது Ra3N2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும் நைட்ரசனும் சேர்ந்து இச்சேர்மம் உருவாகிறது. 

## தயாரிப்பு
ரேடியம் உலோகம் நைட்ரசனை ஈர்த்துக் கொள்வதால் ரேடியம் நைட்ரைடு உருவாகிறது.:

::
## இயற்பியல் பண்புகள்
ரேடியம் நைட்ரைடு கருப்பு நிற திண்மமாக உருவாகிறது.

## மேற்கோள்கள்

பகுப்பு:ரேடியம் சேர்மங்கள்
பகுப்பு:நைட்ரைடுகள்
உலூனா 14

**உலூனா 14 (E - 6LS தொடர்)** *(Luna 14 (E-6LS series)*)என்பது சோவியத் ஒன்றியத்தால் நடத்தப்பட்ட லூனா திட்டத்தின் ஆளில்லா விண்வெளி பயணமாகும். இது  உலூனிக் 14 என்றும் அழைக்கப்பட்டது.

## கண்ணோட்டம்
இந்த உலூனா 14 விண்கலம்  உலூனா 12  வடிவமைப்பைப் போலவே இருந்ததாகவும் ,  உலூனா 10 கொண்டு சென்ற கருவிகளையே கொண்டுசென்றதாகவும் நம்பப்படுகிறது. புவி, நிலாப் பொருண்மைகளின் ஊடாட்டம், நிலா ஈர்ப்பு விசை - வெவ்வேறு  வட்டணைகளில் விண்கலத்திற்கு தகவல்தொடர்புகளின் பரப்புதலும்  அதன் நிலைப்பும்  சூரிய ஆற்றல் துகள்கள், அண்டக் கதிர்கள்,  நிலா இயக்கம் பற்றிய ஆய்வுகளுக்கான தரவுகளை இது வழங்கியது. இந்த விண்கலம் லூனா தொடரின் இரண்டாவது தலைமுறையின் இறுதி  கலமாகும்.

லூனா 14 1968, ஏப்ரல் 10 அன்று  நிலா வட்டனையில் 19:25  ஒபொநேரத்தில் வெற்றிகரமாக நுழைந்தது. தொடக்க வட்டணை அளவுருக்கள் 160 × 870 கிலோமீட்டர்கள்,  42 ′ சாய்வில் இருந்தன. N1 - L3  முன்னோட்ட நிலா தரையிறங்கும் திட்டத்திற்கு ஆதரவாக தகவல் தொடர்பு அமைப்புகளை சோதிப்பதே இந்த விண்கலத்தின் முதன்மை குறிக்கோளாக இருந்தது. விண்கல  வட்டணையில் இருந்தான தரைக் கண்காணிப்பும்  நிலா ஈர்ப்பின் பிறழ்வுகளைத்  துல்லியமாக வரைபடமாக்கலும் எதிர்கால  நிலாப் பயணங்களின் பாதைகளைக் கணிக்கப் பெரிதும் உதவும். உலூனா 14 சூரியனில் இருந்துவரும் அண்ட கதிர்கள்,  மின்னூட்டத் துகள்களைப் பற்றி ஆய்வு செய்வதற்கான அறிவியல் கருவிகளையும் எடுத்துச் சென்றது. இருப்பினும் சில விவரங்களே வெளிப்படுத்தப்பட்டுள்ளன.. இந்தப் பணி 75 நாட்கள் நீடித்தது.

## மேற்கோள்கள்


## வெளி இணைப்புகள்

* ஜாரியா - உலூனா திட்டக்  காலநிரல்
பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:சோவியத் விண்வெளிப் பயணங்கள்
பகுப்பு:நிலாவுக்கான பயணத் திட்டங்கள்
இலியாசு அலி

**இலியாசு அலி** (*Ilias Ali*)(பிறப்பு 1955) என்பவர் இந்தியாவின் அசாமைச் சேர்ந்த அறுவை சிகிச்சை நிபுணர் ஆவார். 2019ஆம் ஆண்டில், அசாமின் பின்தங்கிய பகுதிகளில் குடும்பக் கட்டுப்பாடு மற்றும் பிறப்பு கட்டுப்பாட்டு நடவடிக்கைகள் குறித்த விழிப்புணர்வை ஏற்படுத்துவதில் இவர் ஆற்றிய பங்களிப்பிற்காக இந்தியக் குடியரசுத் தலைவர் ராம்நாத் கோவிந்தால் பத்மசிறீ விருது வழங்கப்பட்டுக் கவுரவிக்கப்பட்டார்.

## தொழில்
அலி கவுகாத்தி மருத்துவக் கல்லூரி மற்றும் மருத்துவமனையில் மருத்துவ அறுவை சிகிச்சை நிபுணராக பணியாற்றி ஓய்வு பெற்றவர். இவர் கவுகாத்தி மருத்துவக் கல்லூரி மற்றும் மருத்துவமனையில் அவசர மருத்துவப் பிரிவை நிறுவினார்.

## சமூக பணி
1993ஆம் ஆண்டு முதல், அசாமின் பின்தங்கிய பகுதிகளில், குறிப்பாக பெங்காலி முஸ்லீம் குடியிருப்புகளுக்குள், குடும்பக் கட்டுப்பாடு மற்றும் கருத்தடை முறைகளை பின்பற்ற வேண்டியதன் அவசியத்தை அலி முன்னிறுத்தி வருகிறார். *நோ ஸ்கால்பெல் வாசெக்டமி*க்கு உட்படுத்த மக்களை இவர் ஊக்குவிக்கிறார். மேலும் பலத்த எதிர்ப்பையும் மீறி, 2008 மற்றும் 2018க்கு இடையில் சுமார் 55,000 பேரை என். எஸ். வி. செயல்முறைக்கு உட்படுத்த ஊக்குவித்துள்ளார். குழந்தை திருமணம் மற்றும் பலதார மணத்திற்கு எதிராகவும் அலி குரல் கொடுத்துள்ளார்.

## புத்தகங்கள்

* *குரி சாதிகர் மஹாபயாதி - எய்ட்ஸ்*
* *ஜனா பிஸ்ஃபுரனார் போம் கெடி*

## மேற்கோள்கள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பத்மசிறீ விருது பெற்ற மருத்துவத்துறையினர்